
Общо 15 000 лв. бяха събрани с благотворителната кампанията на Министерство на земеделието и храните „Купи жива елхичка, помогни на дете!”. В рамките на инициативата, която обхвана 22 места в цялата страна, бяха продадени 3 000 дръвчета, предоставени от Държавните горски предприятия.
Събраните средства от благотворителната акция ще бъдат дарени за лечението на петгодишно момиченце, което страда от тежко онкологично заболяване и се нуждае от скъпи животоспасяващи интервенции в Германия.
